Хъуэжэ и хъыбархэр.
Хъуэжэ и гъунэгъур къек1уэк1ащ:
-Уи шыдыр хьэхуу къызэт, - жери.
-Си шыдыр къущхьэхъу езгъэхуащ, - жи1ащ Хъуэжэ. – Бжьыхьэм къехыжынущи, уэстынщ.
-Хъунщ, - жери Хъуэжэ и гъунэгъур ежьэжащ, куэбжэм нэсыжауэ, бом щ1эт шыдым и к1ий макъ зэхихащ.
Шыдыр къущхьэхъу ебгъэхуауэ жып1ати? – къигъэзэжащ Хъуэжэ и гъунэгъум.
-Си шыдым жи1эра уи ф1эщ хъур хьэмэ сэ жыс1эра? – и гъунэгъум хуилъащ Хъуэжэ. – Шыдыр къущхьэхъу езгъэхуащ щыжыс1ак1э, нэгъуэщ1ым жи1эм уемыда1уэ.

-К1апсэшхуэ хьэхуу къызэт, - жери Хъуэжэ и гъунэгъур къек1уэк1ащ.
-К1апсэшхуэм ху иризогъэгъу, - жи1ащ Хъуэжэ.
- К1апсэшхуэм ху ирибгъэгъу хъурэ? – игъэщ1эгъуащ Хъуэжэ и гъунэгъум.
-Къущамытынум деж сытри ирибгъэгъу мэхъу к1апсэшхуэм, - жри1ащ Хъуэжэ и гъунэгъум.

Хъуэжэ зы щай ф1ыц1эжь и1эти, 1эпыхури пхъэбгъу лъэгум дэхуащ. Щай ф1ыц1эжьыр къыщыхудэмыхыжым, Хъуэжэ и гъунэгъум деж  ек1уэк1ащ:
-Зы дыжьын сом къызэт, - жери.
-Сыт дыжьын сом зэрыпщ1ынур? – къеупщ1ащ и гъунэгъур.
-Щай ф1ыц1эжь си1эти, с1эпыхури пхъэбгъу лъэгум дэхуащ, - жи1ащ Хъуэжэ. – Щай ф1ыц1эжь щхьэк1э пхъэбгъу лъэгур дауэ къытесчын: дыжьын сомыр к1элъиздзэмэ, пхъэбгъу лъэгур къытесчын къызэхьэлъэк1ынукъым.